《周世贞父六十》
明代·顾清

海山金桃几年熟，天台灵源流水速。仙翁六十自世间，老圃西风终日閒。

凤雏衔书赤霄上，五彩朝阳烂相向。云中有路不可归，春酒盈尊独惆怅。

瓢笙四管寸脍鱼，咀羊城下梅花初。锦衣他日拜家庆，人看相如驷马车。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。